钦定古今图书集成/明伦汇编/氏族典/第079卷 > 吴楚材〈子应登〉
## 钦定古今图书集成/明伦汇编/氏族典/第079卷 > 吴楚材〈子应登〉

按《宋史吴楚材传》：“楚材，名炎，以字行，建昌南城人。德
祐元年，建昌降。明年春，楚材还其乡领村，纠集民兵。
时江西制置使黄万石授楚材迪功郎、权制置使计
议官以安之，且戒勿兴兵，楚材不听。二月己亥，自领
村率众攻城，甫至近郊之龟湖，北兵三道蹴之，进攻
领村，拒以木栅，不得入。事闻，益王元帅府承制授楚”
材宣议郎、带行大社令、知建昌军，俾聚军图再举。万
石匿其命。楚材既失利，且乏援，元兵诱降，其众多解
去，楚材走光泽，为人所执，及其子应登以献。及吴浚
为江西制置招讨使，斩楚材父子，传首诸邑。益王立
于福州，闻而哀之，赠官朝奉郎，即邵武立庙，赐名《忠
勇》。